Sigitas Čirba

Sigitas Čirba (g. 1966 m. spalio 12 d. Vilniuje) – Lietuvos ir Ukmergės rajono ūkio ir politinis veikėjas, 1996–2000 m. Seimo narys.1996–2000 m. kadencija. Sigitas Čirba lrs.lt

 Biografija 

1985 m. baigė Ukmergės II vidurinę mokyklą. 1985-1987 m. tarnavo sovietinėje armijoje. 1992 m. baigė Vilniaus pedagoginį institutą, kur įgijo techninių disciplinų ir darbų mokytojo specialybę. Nuo 1992 m. dirbo Rečionių pagrindinėje mokykloje (Ukmergės raj.) mokytoju, dėstė fiziką, geografiją, darbinį lavinimą.

Priklausė Tėvynės sąjungos (Lietuvos konservatorių) (TSLK) partijai, nuo 1993 m. vadovavo jos Ukmergės skyriui. Išrinktas į 1995–1997 m. Ukmergės rajono savivaldybės tarybą. 1995 m. balandžio 12 d. tapo Ukmergės rajono meru. Dalyvavo 1996 m. Lietuvos Seimo rinkimuose,Lietuvos Respublikos Seimo rinkimai 1996-10-20. Sigitas Čirba vrk.lt kur pagal sąrašą pateko į Seimą. Dirbo Sveikatos reikalų komitete, Jaunimo ir sporto reikalų komisijoje, Administravimo komisijoje. Dalyvavo 2000 m. Lietuvos Seimo rinkimuose.Lietuvos Respublikos Seimo rinkimai 2000 m. spalio 8 d. Sigitas Čirba vrk.lt Išrinktas į 2003–2007 m. Ukmergės rajono savivaldybės tarybą.

Dirbo vadovaujantį darbą komunalinio ūkio įmonėse. 2003 m. tapo UAB „Antakalnio ūkis“ direktoriumi,  2007 m.–  UAB „Naujamiesčio būstas“ direktoriumi, 2010 m. – UAB „Avarija“ direktoriumi. Nuo 2011 m. buvo UAB „Grinda“ direktoriaus pavaduotojas. 2017 m. duomenimis, užėmė Vilniaus miesto daugiabučių namų ir kitų pastatų administratorių asociacijos prezidento pareigas.Daugiabučių administratoriai pikti ant Vilniaus savivaldybės: tai politinis cirkas 15min.lt 2017-10-12

Žmona Virginija. Augina dukterį Ievą ir sūnų Valentiną.

 Išnašos 

Kategorija:Seimo nariai
Kategorija:Ukmergės merai
Kategorija:Lietuvos komunalininkai